Ministru kabineta rīkojuma projekta„Par Valsts Operatīvo medicīnisko komisiju” sākotnējās ietekmes novērtējuma ziņojums

(anotācija)

|  |
| --- |
| I. Tiesību akta projekta izstrādes nepieciešamība |
| 1. | Pamatojums |  Ministru kabineta rīkojuma projekts „Par Valsts Operatīvās medicīniskās komisiju” (turpmāk – Ministru kabineta rīkojuma projekts) izstrādāts saskaņā ar Ministru kabineta 2011.gada decembra noteikumu Nr. „Valsts operatīvās medicīniskās komisijas nolikums” (turpmāk – Ministru kabineta noteikumi) 5.punktā noteikto. |
| 2. | Pašreizējā situācija un problēmas |  Šobrīd Valsts operatīvo medicīnisko komisiju (turpmāk – komisija) izveido veselības ministrs.  Ņemot vērā to, ka ārkārtas medicīnisko situāciju un ārkārtas sabiedrības veselības situāciju gadījumā nepieciešams pieņemt lēmumus, kuru izpildīšanā ir iesaistītas ārstniecības iestādes un citas veselības aprūpes institūcijas neatkarīgi no īpašuma formas (tajā skaitā arī privātas iestādes un kapitālsabiedrības), kā arī varētu tikt piesaistīti resursi no citām nozarēm, Ministru kabineta noteikumos ir paredzēts, ka komisiju izveido Ministru kabinets. Līdz ar to nepieciešams izstrādāt Ministru kabineta rīkojuma projektu, saskaņā ar kuru tiks izveidota komisija un noteikts tās sastāvs. |
| 3. | Saistītie politikas ietekmes novērtējumi un pētījumi | Projekts šo jomu neskar |
| 4. | Tiesiskā regulējuma mērķis un būtība |  Ministru kabineta rīkojuma projekta mērķis ir izveidot komisiju, lai nodrošinātu nozares ekspertu koordinētu darbību, lai ārkārtas medicīniskajās situācijās un ārkārtas sabiedrības veselības situācijās tiktu nodrošināta veselības institūciju saskaņota darbība, tādējādi glābtas cilvēku dzīvības un mazināta postošā ietekme uz sabiedrības veselību.  Ministru kabineta rīkojuma projekta būtība ir izveidot komisiju un noteikt tās personālsastāvu. Atbilstoši Ministru kabineta rīkojuma projektā noteiktajam komisijā ir iekļauti pārstāvji no veselības nozares, kuri pieņems lēmumus ārkārtas medicīniskajā situācijā vai ārkārtas sabiedrības veselības situācijā un koordinēs veselības institūciju darbību katastrofu gadījumos. Tādējādi tiks nodrošināta sekmīga un kvalitatīva lēmumu pieņemšana, lai ārkārtas medicīnisko situāciju un ārkārtas sabiedrības veselības situāciju gadījumā glābtu cilvēku dzīvību un mazinātu postošo ietekmi uz sabiedrības veselību. Ministru kabineta rīkojuma projekts pilnībā atrisinās šās anotācijas I sadaļas 2.punktā minētās problēmas, jo Ministru kabineta veidotā komisija nodrošinās Ministru kabineta noteikumos „Valsts operatīvās medicīniskās komisijas nolikums” komisijai noteikto funkciju izpildi. |
| 5. | Projekta izstrādē iesaistītās institūcijas |  Komisijas sastāva apzināšanai Veselības ministrija lūdza Neatliekamās medicīniskās palīdzības dienestam, Zāļu valsts aģentūrai, valsts aģentūrai „Latvijas Infektoloģijas centrs” sabiedrībai ar ierobežotu atbildību „Rīgas Austrumu klīniskā universitātes slimnīca”, valsts sabiedrībai ar ierobežotu atbildību „Paula Stradiņa klīniskā universitātes slimnīca” un Veselības norēķinu centram (pamatojoties uz 2011.gada 7.septembra rīkojuma Nr.436 „Par Veselības norēķinu centra un Veselības ekonomikas centra reorganizāciju” 1.punktā noteikto, ar 2011.gada 1.novembri - Nacionālajam veselības dienestam) deleģēt pārstāvjus dalībai komisijā. Komisijas sastāvā iekļauti minēto iestāžu deleģētie pārstāvji. |
| 6. | Iemesli, kādēļ netika nodrošināta sabiedrības līdzdalība |  Sabiedrības pārstāvji Ministru kabineta rīkojuma projekta izstrādāšanas procesā netika iesaistīti, jo ar rīkojuma projektu tiek apstiprināts komisijas personālsastāvs. |
| 7. | Cita informācija |  Visas komisijas sastāvā iekļautās personas ir piekritušas dalībai komisijā.  |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | 1. Vienlaikus ar Ministru kabineta rīkojuma projektu Veselības ministrija ir izstrādājusi Ministru kabineta noteikumu projektu „Valsts operatīvās medicīniskās komisijas nolikums”, kurā noteikta minētās komisijas kompetence (Valsts sekretāru sanāksmes 2011.gada 3.novembra sēdes protokols Nr.43 18.§ VSS-1218). Minētais Ministru kabineta noteikumu projekts izstrādāts, pamatojoties uz Valsts pārvaldes iekārtas likuma 13.pantu, kas paredz, ka tiešās pārvaldes institucionālo sistēmu veido un tās darba organizāciju nosaka Ministru kabinets.2. Veselības ministrija ir izstrādājusi un 2011.gada 3.oktobrī Valsts kancelejai izskatīšanai Ministru kabineta sēdē iesniegusi Ministru kabineta noteikumu projektu „Katastrofu medicīnas sistēmas organizēšanas noteikumi” (TA-2458). Minētajā noteikumu projektā ir noteikta katastrofu medicīnas sistēmas organizēšanas kārtība, kā arī valsts koordinētu pasākumu kopums, ko veic ārstniecības iestādes un citas veselības aprūpes institūcijas neatkarīgi no īpašuma formas, lai ārkārtas medicīniskajās situācijās un ārkārtas sabiedrības veselības situācijās glābtu cilvēku dzīvības un mazinātu postošo ietekmi uz sabiedrības veselību. Ministru kabineta noteikumu projekta „Katastrofu medicīnas sistēmas organizēšanas noteikumi” 7.punktā noteikts, ka Ministru kabineta izveidota Valsts operatīvā medicīniskā komisija koordinē veselības nozares institūciju darbību ārkārtas sabiedrības veselības situācijā un ārkārtas medicīniskajā situācijā.Paredzēts, ka Ministru kabineta rīkojuma projekts, Ministru kabineta noteikumu projekts „Valsts Operatīvās medicīniskās komisijas nolikums” un Ministru kabineta noteikumu projekts „Katastrofu medicīnas sistēmas organizēšanas noteikumi” stāsies spēkā vienlaicīgi. |
| 2. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  |
| 1. | Projekta izpildē iesaistītās institūcijas | Veselības ministrija, Neatliekamās medicīniskās palīdzības dienests, Zāļu valsts aģentūra, valsts aģentūra „Latvijas Infektoloģijas centrs”, sabiedrība ar ierobežotu atbildību „Rīgas Austrumu klīniskā universitātes slimnīca”, Nacionālais veselības dienests un valsts sabiedrība ar ierobežotu atbildību „Paula Stradiņa klīniskā universitātes slimnīca”. |
| 2.  | Projekta izpildes ietekme uz pārvaldes funkcijām | Projektā ietverto prasību izpilde neietekmē komisijā pārstāvēto institūciju funkcijas un uzdevumus. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Saistībā ar rīkojuma projektā ietverto prasību izpildi nav nepieciešams izveidot jaunas institūcijas. |
| 4. | Projekta izpildes ietekme uz pārvaldes institucionālo struktūru.Esošo institūciju likvidācija | Projekts šo jomu neskar |
| 5. | Projekta izpildes ietekme uz pārvaldes institucionālo struktūru.Esošo institūciju reorganizācija | Projekts šo jomu neskar |
| 6. | Cita informācija | Nav |

*Anotācijas II, III, V un VI sadaļa – projekts šīs jomas neskar.*

Veselības ministre I.Circene

02.12.2011 14:40

789

G.Jermacāne, 67876167

guna.jermacane@vm.gov.lv